Кырджалийы облæст

Кы́рджалийы облæст () у облæст Болгарийы хуссары. Административон центр у сахар Кырджали. Облæст цы территори ахсы, уый фæзуат у 3 216 км², ома бæстæйы территорийы 2,9 %облæсты администрацийы сайт , .

Кырджалийы облæст æмарæн у:
 ныгуылæны — Болгарийы Смоляны облæстимæ;
 цæгат-ныгуылæны — Пловдивы облæстимæ;
 цæгат-скæсæны — Хасковойы облæстимæ;
 хуссары — Грекъимæ (паддзахадон арæны дæргъ — 90 км).

Паддзахадон арæн облæсты разтæн стыр ахъаз у арæны сæрты æмгуыстад аразынæн. Облæсты территорийыл цæудзæн Æппæтевропæйаг транспортон къæлидор №9: Хельсинки — Бетъырбух — Мæскуы — Псков — Киев — Любашевкæ — Кишинёв — Бухарест — Русе — Димитровград — Маказæ — Александруполис. Уыцы къæлидоры рацарæзт у облæсты администрацийæн хуыздæр фидæны ныфс«Провеждането на ОЕТК № 9 през южната ни граница в най-голяма степен ще повлияе на регионалното развитие в Южния централен район за планиране, в т.ч. и най-вече на Област Кърджали...» .

Кырджалийы сахарæй Пловдивы аэропортмæ фæндаг у 100 км даргъ; хæстæгдæр порт, Бургасмæ, — 255 км; Грекъимæ арæныл арæнгæсты пост «Капитан Андреево»-мæ — 133 км. Ног хæстæгдæр арæнгæсты пост — Маказæ — 2011-æм азы октябрæй цæттæ у, фæлæ нæма кусы, уый тыххæй æмæ грекъаг фарсæй фæндаджы арæзтад нæмæ фæци карз кризисы аххосæй.

Облæсты ис зды æмæ цинчы æрзæт, къахынц æй. Облæсты цæрджытæ кусынц ма хъæдæрмæджы, згъæркуысты, текстилы, дарæсы, тамакойы æмæ æндæр индустриты.

Историон фенддæгтæ æмæ Скæсæйнаг Родопыты рæсугъд æрдз фæдат дæттынц туризмæн дæр. Облæсты бон у æдæппæт 900 туристты бæрц æрхонын.

 Цæрджытæ 
Облæсты цæрджыты нымæц 2008 азы 15 июлмæ — 173 417 адæймаджыАктуална таблица по постоянен и настоящ адрес към 15.07.2008 г. \\Главна Дирекция Гражданска Регистрация и Административно Обслужване .

Сахар Кырджалийы йеддæмæ (50 868 цæрæджыТаблици на населението по постоянен... \\Главна Дирекция Гражданска Регистрация и Административно Обслужване ) облæсты ис æндæр цыппар сахары: Ардино (4439 цæрæджы), Джебел (3292 цæрæджы), Крумовград (5605 цæрæджы) æмæ Момчилград (9306 цæрæджы). Уыимæ ма Кырджалийы облæсты территорийыл ис 465 хъæуыОбласт Кърджали \\ bg.guide-bulgaria.com , .

Кырджалийы облæст у, туркаг адæм цæрджыты фылдæр хай кæм сты, Болгарийы иунæг ахæм территори. Бынæттон турк сты 105 мины бæрц, ома цæрджыты 63,6% (сахар Кырджалийы — 62%).

Административон æгъдауæй облæст дихгонд у авд хъæубæстæйыл:
ХъæубæстæБолгайрагауТуркагауЦæрджытæ(2008) Ардино Ардино Eğridere [ейридере]14 165 Джебел Джебел Cebel [джебел]9 100 Кирково Кирково Kırkova [кыркова] 23 091 Крумовград Крумовград Koşukavak [кошукавак]20 934 Кырджали Кърджали Kırcaali [кырджаали]76 161 Момчилград Момчилград Mestanlı [местанлы]19 666 Черноочене Черноочене Karagözler [карагёзлер]10 300

 Политикæ 
Болгайраг Адæмон æмбырды (парламенты) Кырджалийы облæсты депутаттæ сты фондз, уыдонæй алчидæр туркаг адæмыхаттæй:
 Ахмед Демир Доган
 Лютви Ахмед Местан
 Неджми Ниязи Али
 Ремзи Дурмуш Осман
 Юнал Тасим Тасим
Уыдонæй Али æмæ Доган æвзæрст сты фыццаг хатт, æндæртæ раздæры æрсидтыты дæр æвзæрст уыдыстыКърджали. Народни представители .


 Истори 
Кырджалийы облæст уыд автономон Скæсæн Румелийы сконды, цалынмæ 1886-æм азы нæ бацыд Османты империйы сæйраг зæххытæм Топханейы бадзырдмæ гæсгæ. Фæстæдæр хæдбар Болгарийы паддзахад уыцы зæххытæ фæстæмæ райста XX æнусы райдиан Балканы хæстыты фæстиуæгæн.

 Æддаг æрмæг 
 Официалон сайт ,

 Фиппаинæгтæ 

*